### 2.      Budgetopfølgning Teknik- og Miljøudvalget  pr. 31. december 2015

**Åbent**

Sagsnr.: 326-2015-754          J.nr.: 00.30.14           Dokumentnr.:
326-2016-20726

**Sagstype**

Orientering

**Resume og sagens baggrund**

Økonomistaben fremlægger budgetopfølgning pr. 31. december 2015.
Dispositionsregnskaberne viser et samlet forventet merforbrug på 9,4 mio. kr.
(sidste måneds disponerede merforbrug 4,5 mio. kr.).

**Indstillinger**

Direktøren indstiller, at orienteringen tages til
efterretning.

**Behandling**

Teknik- og Miljøudvalget.

**Sagsfremstilling**

Baggrunden for budgetopfølgningen er partnerskabsholdernes
dispositionsregnskaber. Hvis der forventes merforbrug, bliver der lagt en
handleplan i dialog med direktøren og Økonomistaben. Nedenfor er skrevet
bemærkninger til de største forventede mer- eller mindreforbrug.

*Veje og Grønne områder:*

Der forventes et merforbrug på 2,1 mio. kr. (sidste måneds
disponerede merforbrug 1,4 mio. kr.) Det skyldes blandt andet, at der er
indarbejdet udgifter til udarbejdelse af plejeplaner og kvalitetsstandarder og
udgifter til konkurrenceudsættelsen af entreprenørområdet. På vejbelysningsområdet
ses der et merforbrug på 924.000 kr. Herudover har vejret i 2015 betydet øgede
driftsudgifter til blandt andet grøn pleje. Der mangler endvidere en
omkontering til anlæg fra driftskontoen til "Afhøvling af rabatter"
med i alt 800.208 kr.

*Vintertjeneste:*

Der forventes et mindreforbrug på 1,7 mio. kr. (sidste måned
var der ingen forventning om mindreforbrug)

*Ejendomme:*

Der forventes et merforbrug på 6,5 mio. kr. (sidste måneds
disponerede merforbrug 3,2 mio. kr.). Merforbruget skyldes blandt andet,

1. At ældreboliger
er disponeret med et merforbrug på 2,1 mio. kr. Der er ved at blive udarbejdet
regnskaber for ældreboligerne, og der skal ske overførsel til henlæggelseskonti
m.v. Årets over-/underskud skal reguleres ved ændret lejebetaling.

2. At der i
forbindelse med PCB-renoveringen på Nyrupskolen blev konstateret skimmelsvamp
og andre forhold, der skulle lovliggøres, og som ikke har med PCB-renovering at
gøre.

Hertil har der været yderligere akutte omkostninger på
driftsområdet, som ikke har været forudset. I 2015 har der fortsat været
udfordringer i forhold til budgettet til energiprojekterne EMO og ESCO. Der er
ved budgetvedtagelsen for budget 2016 indarbejdet 2 mio. kr. til energiprojekterne.

*Teknik og Miljø:*

Der forventes et mindreforbrug på 3,4 mio. kr., (sidste
måneds disponerede mindreforbrug 2,8 mio. kr.). Ændringen i det disponerede
mindreforbrug ifht. sidste måneds disponering skyldes blandt andet, at der -
tidligere end forventet - er refunderet udgifter fra Naturerhvervsstyrelsen i
projekter vedrørende [adresse] og Flasken. Arbejdet med indsatsplaner forventes
intensiveret i 2016 og årene frem.

*Færger og Havne:*

På færgedriften forventes et samlet merforbrug på 4,7 mio.
kr. (sidste måneds disponerede merforbrug 4,3 mio. kr.). I det samlede
merforbrug på 4,7 mio. kr. er indeholdt merforbrug på i alt 3,7 mio. kr., der
er oparbejdet over tid og overført fra år til år. I 2015 har der været ekstraordinære
store udgifter i forbindelse med dokning af Sejerøfærgen, blandt andet til en
ny radar, udskiftning af PA-anlægget og udbedringer, der ikke foretages hvert
år. Der er ved budgetvedtagelsen for budget 2016 indarbejdet afvikling af
færgedriftens merforbrug med 3,7 mio. kr. Merforbruget ift. sidste måneds
disponering er øget. Det skyldes blandt andet uplanlagte reparationsudgifter,
der har været nødvendige af sikkerhedsmæssige årsager, men også effekten af, at
der nu løftes korrekt moms. Således har der været udgifter til reparation af autopiloten
på [adresse], udskiftning af koblingen på Sejerøfærgen, samt installation af
ny selvstyrer på [adresse].

*Havbadevandsanalyser:*

Der forventes et mindreforbrug på 0,5 mio. kr. (sidste
måneds disponerede mindreforbrug 0,5 mio. kr.). Mindreforbruget skyldes, at
priserne på havbadevandsanalyser generelt er faldet på markedet.

*Vej, Ejendom og Affald, brugerfinansieret:*

Renovationsordningen forventer merforbrug på 5,2 mio. kr.
(sidste måneds disponerede merforbrug 2,2 mio. kr.). Dette skyldes, at de
månedlige betalinger til KaraNoveren for at drive genbrugspladserne er større
end forventet og at udgiften til perkolatbassin i [adresse] også er større end
forventet. Forskellen fra sidste måned skyldes, at der ved tidligere disponeringer
ikke har være taget højde for, at udgiften vedrørende indsamling af
dagrenovation for december måned først modtages i januar måned. Og tilsvarende
i forhold til perkolatbassinet i [adresse] (2.4 mio.). Merforbruget vil indgå i
beregning af områdets takster.

*Orientering byggesagsgebyrer:*

Ved budget 2015 blev den ny lovgivning, som regulerer
baggrunden for opkrævning af byggesagsgebyrer, indarbejdet. Indtægterne følges
nøje for at se, om der er balance mellem indtægter og indtægtsbudgettet. Det
blev vurderet pr. 31. maj 2015, at indtægtsbudgettet i 2015 måske ikke kan nås.
Pr. 31. december 2015 var indtægten 1,531 mio. kr. Indtægtsbudgettet for 2015
er 2,071 mio. kr.

*Orientering Flextur:*

Udgifter til Movia til betaling for Flextur er generelt
stigende. De faktiske udgifter til Flextur i perioden januar til december 2015 udgør
2,283 mio. kr. Budget til Flextur udgør i 2015 1,7 mio. kr.

**Økonomiske konsekvenser**

*Drift:*

Den samlede budgetopfølgning viser et forventet merforbrug
på udvalgets område på 9,4

mio. kr. for 2015 (sidste måneds disponerede merforbrug 4,6
mio. kr.).

*Anlæg:*

Den samlede budgetopfølgning viser, en forventet saldo
ultimo 2015 på 20,2 mio. kr. (sidste måned 23,6 mio. kr.). For anlægsbevillinger
i 2015, disponeres 28,6 mio. kr. (sidste måned 29,7 mio. kr.) overført og
forbrugt i 2016.

**Bilag**

|  |  |
| --- | --- |
| Månedsrapport Teknik og Miljøudvalget 2015 pr. 31.12 2015 | 326-2016-20795 |